b'\n_START_ARTICLE_\nCupa Cupelor EHF Feminin 2006-2007\n_START_SECTION_\nRunda a 2-a\n_START_PARAGRAPH_\n\xc3\x8en Runda a 2-a au participat 22 de echipe care au jucat meciuri tur-retur. Tragerea la sor\xc8\x9bi a meciurilor Rundei a 2-a a avut loc la sediul EHF din Viena.\n_START_SECTION_\nRunda a 3-a\n_START_PARAGRAPH_\n\xc3\x8en Runda a 3-a au evoluat \xc3\xaenving\xc4\x83toarele Rundei a 2-a, c\xc4\x83rora li s-au ad\xc4\x83ugat cinci echipe calificate direct \xc3\xaen aceast\xc4\x83 etap\xc4\x83. Tragerea la sor\xc8\x9bi a meciurilor Rundei a 3-a a avut loc la sediul EHF din Viena. Partidele s-au jucat \xc3\xaen sistem tur-retur.\n_START_SECTION_\nRunda a 4-a\n_START_PARAGRAPH_\n\xc3\x8en aceast\xc4\x83 rund\xc4\x83 s-au calificat \xc3\xaenving\xc4\x83toarele Rundei a 3-a. Tragerea la sor\xc8\x9bi a meciurilor Rundei a 4-a a avut loc la sediul EHF din Viena. Partidele s-au jucat \xc3\xaen sistem tur-retur.\n_START_SECTION_\nSferturile de final\xc4\x83\n_START_PARAGRAPH_\n\xc3\x8en sferturile de final\xc4\x83, celor patru echipe c\xc3\xa2\xc8\x99tig\xc4\x83toare ale Rundei a 4-a li s-au al\xc4\x83turat cele patru echipe care s-au clasat pe locurile trei \xc3\xaen grupele Ligii Campionilor, fiind astfel eliminate din principala competi\xc8\x9bie european\xc4\x83. Echipele au fost distribuite \xc3\xaen dou\xc4\x83 urne, iar tragerea la sor\xc8\x9bi a meciurilor s-a f\xc4\x83cut la sediul EHF din Viena. Partidele s-au jucat \xc3\xaen sistem tur-retur.\n_START_SECTION_\nFinala\n_START_PARAGRAPH_\n\xc3\x8en meciul tur, desf\xc4\x83\xc8\x99urat la Trondheim, Oltchim R\xc3\xa2mnicu V\xc3\xa2lcea a \xc3\xaenvins echipa norvegian\xc4\x83 By\xc3\xa5sen HB Elite la o diferen\xc8\x9b\xc4\x83 de \xc8\x99ase goluri. \xc3\x8en retur, disputat la R\xc3\xa2mnicu V\xc3\xa2lcea, handbalistele de la Oltchim au f\xc4\x83cut o prim\xc4\x83 repriz\xc4\x83 foarte bun\xc4\x83, stabilind la pauz\xc4\x83 un scor aparent lini\xc8\x99titor, 16-9. Pe fundalul unei relax\xc4\x83ri a echipei gazd\xc4\x83, norvegiencele s-au apropiat \xc8\x99i chiar au preluat conducerea, la scorul de 26-27, prin Camilla Herrem. \xc3\x8encerc\xc3\xa2nd s\xc4\x83 profite de moment, antrenorul norvegian Arne H\xc3\xb6gdahl a renun\xc8\x9bat la portar \xc8\x99i a jucat cu \xc8\x99ase juc\xc4\x83toare de c\xc3\xa2mp, dar Valeria Be\xc8\x99e a egalat pentru 27-27. Scorul a fluctuat, iar echipa norvegian\xc4\x83 a ajuns din nou \xc3\xaen avantaj, 28-29. Ramona Maier a executat o lovitur\xc4\x83 de la 7 metri \xc3\xaen ultimele secunde ale partidei, stabilind rezultatul final al returului, 29-29. Cu un scor general de 59-53, Oltchim R\xc3\xa2mnicu V\xc3\xa2lcea a c\xc3\xa2\xc8\x99tigat primul \xc8\x99i singurul trofeu de acest gen din istoria clubului.'